《烧灯夕宋明府自置酒见招席上复赋诗因次韵定诗盟并致别意》
宋代·戴炳

苦用吟心续祖灯，得君印證愈分明。一聆此日鸡窗话，尽洗前时蚓窍声。

飏柳轻风寒忽暖，催花小雨湿还晴。眼前总是诗光景，可惜明朝又远行。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。